AMANAH บวกแรง 3 วันติด! บวกต่ออีก 4% โบรกฯ เชียร์ซื้อเป้า 2.70 บ. ลุ้นกำไรปี 60 โตสนั่น
AMANAH บวกแรง 3 วันติด! บวกต่ออีก 4% ล่าสุด ณ เวลา 11.38 น. อยู่ที่ 1.52 บาท บวก 0.06 บาท หรือ 4.11% สูงสุดที่ 1.53 บาท ต่ำสุดที่ 1.46 บาท ด้วยมูลค่าซื้อขาย 53.21 ล้านบาท ด้าน โบรกฯ เชียร์ซื้อ เป้า 2.70 บ. ลุ้นกำไรปี 60-61 โตสนั่น
14 ธ.ค. 2560

ผู้สื่อข่าวรายงานว่า บริษัท อะมานะฮ์ ลิสซิ่ง จำกัด (มหาชน) หรือ AMANAH ล่าสุด ณ เวลา 11.38 น. อยู่ที่ 1.52 บาท บวก 0.06 บาท หรือ 4.11% สูงสุดที่ 1.53 บาท ต่ำสุดที่ 1.46 บาท ด้วยมูลค่าซื้อขาย 53.21 ล้านบาท

ทั้งนี้ราคาหุ้น AMANAH ปรับตัวขึ้นแรงติดต่อกัน 3 วันติด นับตั้งแต่ราคาอยู่ที่ 1.31 บาท เมื่อวันที่ 12 ธ.ค.60
ด้าน บล.ยูโอบี เคย์เฮียน ระบุในบทวิเคราะห์ แนะนำซื้อ AMANAH ให้ราคาเป้าหมายที่ 2.70 บาทต่อหุ้น โดยพอร์ตสินเชื่อไตรมาส 4/60 ยังคงเพิ่มขึ้น ขณะที่ NPL ลดลงจาก 7.8% เหลือเพียงราว 6% ในปัจจุบัน แสดงถึงคุณภาพสินเชื่อที่ดีขึ้น ทำให้ความกังวลตั้งสำรองหนักเช่นครึ่งปีแรกบรรเทาลง โดยคาดการณ์กำไรปี 60 ที่ 59 ล้านบาท และ 2561 เพิ่มเป็น 127 ล้านบาท